Diari Oficial de la Generalitat Valenciana


Sumari del DOGV 6914, del 30-11-2012 (2012/10371)

RESOLUCIÓ de 15 de novembre de 2012, de la Direcció General de Recursos Humans de la Sanitat, per la qual es convoca concurs de trasllats per a cobrir diverses places de tècnic especialista en radiodiagnòstic d'institucions sanitàries dependents de l'Agència Valenciana de Salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/10203


Data del document
:   15-11-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de novembre de 2012, de la Direcció General de Recursos Humans de la Sanitat, per la qual es convoca concurs de trasllats per a cobrir diverses places de tècnic especialista en radiodiagnòstic d'institucions sanitàries dependents de l'Agència Valenciana de Salut. [2012/10169]
A l'empara de les disposicions del Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al servici d'institucions sanitàries de la Generalitat Valenciana.
En virtut de la competència delegada per l'article 1.3.3 de la Resolució de 19 de febrer de 2009, del director gerent de l'Agència Valenciana de Salut, per la qual es publica la delegació de competències en matèria de gestió de personal de l'Agència Valenciana de Salut, resolc:
Convocar concurs de trasllats per a cobrir diverses places de tècnic especialista en radiodiagnòstic d'institucions sanitàries dependents de l'Agència Valenciana de Salut d'acord amb les bases següents:
1. Normes generals
Es convoquen per a la provisió, per concurs de trasllats, les places vacants de tècnic especialista en radiodiagnòstic d'institucions sanitàries dependents de l'Agència Valenciana de Salut que s'especifiquen en l'annex I.
El concurs es regirà per estes bases i per les disposicions del capítol IV del Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al servici d'institucions sanitàries de la Generalitat Valenciana.
El barem de mèrits que figura en l'annex II és l'aplicable de conformitat amb l'Orde de 12 de febrer de 2007, del conseller de Sanitat (DOCV 01.03.2007), per la qual s'aprova el barem de mèrits d'aplicació als concursos de trasllats per a la provisió de places de personal estatutari al servici d'institucions sanitàries de la Generalitat Valenciana.
2. Participants
A) Obligatoris
El personal estatutari fix que haja obtingut el reingrés a una plaça de la categoria objecte d'esta convocatòria amb caràcter provisional està obligat a participar en este concurs de trasllats.
B) Voluntaris
Podrà participar voluntàriament en este concurs de trasllats el personal estatutari fix amb nomenament en propietat en la categoria a què es concursa, qualsevol que siga el servici de salut de què depenga.
Requisits del personal fix per a ser admés en el concurs:
a) El personal en actiu o amb reserva de plaça haurà d'haver pres possessió de la seua plaça actual o de la que té reservada almenys un any abans de la data en què finalitze el termini de presentació de sol·licituds per a participar en este concurs. En el cas que l'aspirant haja obtingut destinació per mitjà del procediment de redistribució d'efectius, no serà exigible este requisit.
b) El personal en situació diferent de la d'actiu i sense reserva de plaça ha de posseir els requisits necessaris per al reingrés al servici actiu l'últim dia del termini de presentació de sol·licituds.
Els requisits exigits per a participar en este concurs s'han de mantindre al llarg de tot el procés, és a dir, fins al moment de la presa de possessió en la plaça de nova adjudicació.
3. Sol·licituds
Cada concursant ha d'omplir la instància i la sol·licitud de places ajustant-se necessàriament al model, que es podrà descarregar des del web de la Conselleria de Sanitat (). Així mateix, ha d'omplir un autobarem d'acord amb l'annex III.
Els documents, dirigits al director general de Recursos Humans de la Sanitat i degudament omplits, es podran presentar en les unitats de registre de les dependències administratives següents:
- 03559 Alacant: c/ Girona, núm. 26.
- 03956 Alcoi: plaça d'Espanya, núm. 2.
- 12546 Castelló: c/ Hort de Soguers, núm. 12.
- 46727 València: gran via de Ferran el Catòlic, núm. 74.
o per mitjà de qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú, amb l'advertiment que en tots els fulls ha de figurar el segell del Registre, que l'original s'ha de quedar en poder de l'Administració i una còpia, en poder dels interessats com a justificant.
El termini de presentació de sol·licituds serà d'un mes, comptador a partir de l'endemà de la publicació d'esta convocatòria en el Diari Oficial de la Comunitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
Durant el termini de presentació de sol·licituds els concursants poden retirar-se del concurs o modificar la petició de places per mitjà d'una nova sol·licitud que anul·larà totalment l'anterior. Amb esta nova sol·licitud, cal presentar una còpia de la instància original on figuren les dades del participant.
Una vegada finalitzat el termini de presentació de sol·licituds i fins a la finalització del termini per a formular reclamacions contra la resolució provisional del concurs, els concursants podran desistir del concurs presentant el desistiment davant del mateix òrgan a què van dirigir la sol·licitud inicial.
Els concursants en situació de reingrés provisional que desistisquen de la seua participació en el concurs de trasllats seran declarats d'ofici en la situació d'excedència voluntària des del moment en què s'efectue el seu cessament en la plaça, si es produïx.
La consignació de dades falses o inexactes en la instància o en la documentació aportada pels aspirants comportarà l'exclusió del concurs i/o la nul·litat de la plaça adjudicada, si és el cas, sense perjuí de les mesures legals que corresponga.
El domicili que figure en la instància es considera l'únic vàlid als efectes de notificacions, i és responsabilitat exclusiva del concursant tant els errors en la consignació del domicili com la comunicació a la Direcció General de Recursos Humans de la Sanitat de qualsevol canvi.
4. Documentació
Amb la instància, la sol·licitud de places i l'autobarem, tots els concursants han d'aportar fotocòpia compulsada dels documents següents:
a) Document nacional d'identitat.
b) Nomenament de personal estatutari fix en la categoria a què es concursa.
c) Qualsevol altre nomenament del qual es pretenguen fer valdre els servicis prestats segons el barem.
d) Certificat dels servicis prestats, amb expressió de la categoria, expedida per la direcció de la institució que corresponga.
e) Diplomes o certificats de cursos i altres mèrits arreplegats en el barem.
f) Certificats o diplomes expedits o homologats per la Junta Qualificadora de Coneixements de Valencià.
g) Els concursants que es troben en situació de servici actiu o amb reserva de plaça han d'aportar, a més, fotocòpia compulsada de la diligència de presa de possessió de l'última plaça exercida en propietat.
h) Els concursants en situació d'excedència han d'aportar, a més, fotocòpia compulsada de la resolució d'excedència.
i) Els concursants en situació de reingrés al servici actiu amb caràcter provisional han d'aportar, a més, fotocòpia compulsada de la resolució de reingrés al servici actiu amb caràcter provisional.
j) Els concursants procedents de redistribució d'efectius han de presentar fotocòpia compulsada de la resolució que acredite l'obtenció de l'última plaça exercida amb destinació definitiva.
Per al còmput del temps de servicis prestats, la permanència i la pertinença a què es referix el barem es prendrà com a referència el dia de la publicació d'esta convocatòria en el Diari Oficial de la Comunitat Valenciana. Per a tots els altres mèrits, es prendrà com a referència l'últim dia del termini de presentació de sol·licituds.
La comissió de valoració, que només podrà valorar la documentació degudament acreditada i aportada en temps i forma, podrà requerir-ne qualsevol aclariment. Quan el requeriment no siga atés, no serà valorat el mèrit corresponent. La comissió de valoració podrà, així mateix, sol·licitar als aspirants còpia traduïda dels documents presentats quan estiguen redactats en idiomes diferents dels oficials a la Comunitat Valenciana.
Seran desestimats, sense més tràmit, els documents que continguen alguna esmena, ratllada o raspadura, sempre que no es troben salvats amb firma.
Si en qualsevol moment del procés del concurs arriba a coneixement de la comissió de valoració que algun dels aspirants no posseïx la totalitat dels requisits exigits, ha de requerir-li'n l'acreditació. Si no s'acrediten en el termini dels deu dies hàbils següents a la notificació del requeriment, la comissió de valoració realitzarà una proposta d'exclusió de l'aspirant al director general de Recursos Humans de la Sanitat, el qual dictarà, amb les verificacions prèvies oportunes, una resolució motivada per mitjà de la qual s'excloga l'aspirant del concurs. Esta resolució podrà ser impugnada de la forma establida en la base 9.
5. Comissió de valoració
La comissió de valoració és l'òrgan col·legiat que té com a missió l'avaluació dels mèrits del personal concursant i, en general, l'execució d'esta convocatòria, i resoldrà d'acord amb les seues disposicions i amb la resta de normes d'aplicació. Les resolucions de la comissió de valoració la vinculen, com també vinculen l'Administració.
La comissió de valoració tindrà la consideració d'òrgan col·legiat de l'Administració i, com a tal, estarà sotmesa a les normes que conté la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els seus membres, que seran nomenats pel director general de Recursos Humans de la Sanitat, estaran sotmesos, així mateix, a les causes d'abstenció i recusació previstes en esta llei.
Els integrants de la comissió de valoració, amb un nombre mínim de cinc membres i els suplents respectius, inclòs president i secretari, han de ser personal fix de les administracions públiques que pertanga a un grup de titulació igual o superior al requerit per als llocs de treball convocats i, almenys, la mitat més un dels seus membres ha de tindre una titulació corresponent a l'àrea de coneixements dels llocs convocats.
6. Resolució del concurs
El personal que participe en este concurs pot sol·licitar el centre o centres que considere convenients entre els oferits en l'annex, i els centres no oferits que els interessen, per al cas que puguen ser adjudicats per resultes, sense perjuí d'allò que s'establix per al personal que es trobe en reingrés provisional.
Les places corresponents als centres gestionats per mitjà de concessió administrativa no seran susceptibles d'adjudicació per resultes.
El personal que es trobe en reingrés provisional ha de sol·licitar totes les places oferides de la seua mateixa modalitat (o primària o especialitzada) corresponents al seu departament de salut. A més, estos concursants en situació de reingrés provisional poden també sol·licitar qualsevol altra de les oferides i en l'orde que consideren oportú.
Les places seran adjudicades als concursants d'acord amb l'orde de puntuació, en aplicació del barem de mèrits que figura com a annex II d'esta convocatòria.
Una vegada finalitzat el termini de presentació de sol·licituds, a la vista de les places sol·licitades pels concursants i segons l'orde final aconseguit, la comissió de valoració aprovarà la resolució provisional del concurs, que es farà pública en el Diari Oficial de la Comunitat Valenciana. En esta resolució figurarà, si és el cas, el personal exclòs, amb indicació de les causes d'exclusió, i es publicarà, a l'efecte informatiu, en els taulers d'anuncis de les direccions territorials de la Conselleria de Sanitat i en el seu web.
Els interessats disposaran del termini de quinze dies hàbils, comptadors des de l'endemà de la publicació en el Diari Oficial de la Comunitat Valenciana, per a formular reclamacions contra la resolució provisional.
Les reclamacions formulades contra la resolució provisional seran rebutjades o admeses per mitjà de la resolució definitiva, que aprovarà el director general de Recursos Humans de la Sanitat i es publicarà en el Diari Oficial de la Comunitat Valenciana, així com en els taulers d'anuncis de les direccions territorials de la Conselleria de Sanitat i en el seu web, a l'efecte informatiu.
La publicació de la resolució definitiva en el DOCV servirà de notificació als interessats, i des d'esta publicació s'iniciaran els terminis establits perquè els organismes afectats efectuen les actuacions administratives procedents.
Les destinacions adjudicades seran irrenunciables, llevat que la renúncia estiga motivada per l'obtenció de plaça en virtut de la resolució d'un procediment de mobilitat voluntària convocat per una altra administració pública.
7. Presa de possessió
Quan es realitzarà l'adjudicació pel procediment de resultes, els concursants en servici actiu o amb reserva de plaça que pertanguen a institucions sanitàries de l'Agència Valenciana de Salut i obtinguen plaça hauran de cessar en la plaça de la seua propietat l'endemà de la publicació de la resolució definitiva del concurs.
La presa de possessió de la nova plaça s'ha d'efectuar dins dels tres dies següents al del cessament, si la plaça és de la mateixa localitat que la que exercixen; en el termini de cinc dies, si és de distinta localitat i del mateix departament de salut o departament limítrof; en el termini de deu dies, si pertany a distinta localitat i departament no limítrof, o en el termini d'un mes, si pertany a un servici de salut distint.
En el cas d'obtindre plaça en el mateix centre on s'exercix una comissió de servicis, la presa de possessió s'efectuarà l'endemà del cessament, el qual es produirà l'endemà de la publicació de la resolució definitiva del concurs.
El termini possessori s'iniciarà quan finalitze el permís o la llicència que, si és el cas, haja sigut concedit a l'interessat, llevat que per causes justificades se n'acorde la suspensió.
En el cas que l'adjudicació de plaça supose el reingrés al servici actiu de personal excedent, el termini de presa de possessió serà d'un mes, comptador des de la publicació de la resolució definitiva del concurs.
Excepte en el cas del paràgraf anterior, el termini de presa de possessió i, si és el cas, la seua pròrroga tindrà la consideració de servici actiu, i es percebran els havers corresponents a càrrec de la plaça de destinació.
S'entendrà que sol·licita l'excedència voluntària per interés particular com a personal estatutari, i serà declarat en tal situació pel departament d'origen, el personal que no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les seues pròrrogues que legalment o reglamentàriament siguen procedents. No obstant això, si hi ha causes prou justificades, així apreciades amb audiència prèvia de l'interessat, podrà deixar-se sense efecte esta situació. En este cas, l'interessat haurà d'incorporar-se a la nova destinació tan prompte com desapareguen les causes que en el seu moment ho van impedir.
Els concursants que no obtinguen plaça en este concurs es mantindran en la situació i destinació que ocupen, tret dels reingressats provisionals que, sempre que hagen sol·licitat totes les places convocades de la seua mateixa modalitat en el seu departament de salut, podran optar per obtindre nova destinació provisional en alguna de les places que queden vacants una vegada resolt el concurs, o per passar a la situació d'excedència voluntària. La no-participació, o el fet de no haver resultat adjudicatari sense haver sol·licitat totes les places convocades de la seua mateixa modalitat en el seu departament de salut, ocasionarà ser declarat d'ofici en situació d'excedència voluntària en el cas de resultar cessat, en la qual s'haurà de mantindre almenys dos anys abans de poder sol·licitar un nou reingrés provisional o a l'efecte de la seua participació en un concurs de trasllats ulterior.
8. Publicitat
Excepte en els casos en què expressament es determine el contrari, les publicacions de les diferents actuacions relatives a la convocatòria
ANNEX I
PLACES
Categoria: TÈCNIC Especialista en radiodiagnòstic
Codi Centre de treball Municipi Places

DEPARTAMENT DE SALUT DE VINARÒS
1500 HOSPITAL COMARCAL DE VINARÒS I C. E. VINARÒS 9
DEPARTAMENT DE SALUT DE CASTELLÓ
86 CENTRE DE SALUT DE VALL D'ALBA VALL D'ALBA 1
2802 CENTRE SANITARI INTEGRAT CASTELLÓ DE LA PLANA - GRAU CASTELLÓ DE LA PLANA 1
3104 CENTRE SANITARI INTEGRAT D'ALMASSORA ALMASSORA 1
1503 HOSPITAL GENERAL DE CASTELLÓ I C. E. CASTELLÓ DE LA PLANA 13
DEPARTAMENT DE SALUT DE LA PLANA
78 CENTRE DE SALUT D'ONDA ONDA 1
99 CENTRE DE SALUT DE VILA-REAL - CARINYENA VILA-REAL 1
1501 HOSPITAL DE LA PLANA I C. E. VILA-REAL 7
DEPARTAMENT DE SALUT DE SAGUNT
2024 CENTRE SANITARI INTEGRAT ALT PALÀNCIA SEGORBE 1
974 HOSPITAL DE SAGUNT I C. E. SAGUNT 5
DEPARTAMENT DE SALUT DE VALÈNCIA - ARNAU DE VILANOVA - LLÍRIA
206 CENTRE DE SALUT DE PATERNA PATERNA 1
194 CENTRE SANITARI INTEGRAT DE LLÍRIA LLÍRIA 1
968 HOSPITAL ARNAU DE VILANOVA I C. E. BURJASSOT VALÈNCIA 9
DEPARTAMENT DE SALUT DE VALÈNCIA - CLÍNIC - MALVA-ROSA
977 HOSPITAL CLÍNIC UNIVERSITARI DE VALÈNCIA I C. E. VALÈNCIA 16
DEPARTAMENT DE SALUT DE VALÈNCIA - LA FE
90137 HOSPITAL UNIVERSITARI I POLITÈCNIC LA FE I C. E. VALÈNCIA 45
DEPARTAMENT DE SALUT DE REQUENA
247 CENTRE DE SALUT D'AYORA AYORA 1
972 HOSPITAL DE REQUENA I C. E. REQUENA 6
DEPARTAMENT DE SALUT DE VALÈNCIA - HOSPITAL GENERAL
964 CENTRE D'ESPECIALITATS DE TORRENT TORRENT 1
963 CENTRE SANITARI INTEGRAT DE JOAN LLORENÇ VALÈNCIA 1
DEPARTAMENT DE SALUT DE VALÈNCIA - DOCTOR PESET
953 HOSPITAL DOCTOR PESET I C. E. VALÈNCIA 22
es realitzaran en el web de la Conselleria de Sanitat () i en els taulers d'anuncis de les seues direccions territorials, i els terminis corresponents comptaran a partir de la data de la diligència de publicació. La comissió de valoració podrà determinar la conveniència d'utilitzar altres mitjans només a l'efecte d'informació.
9. Recursos
Esta convocatòria, les seues bases i tots els actes administratius que es dicten per a executar-la pel director general de Recursos Humans de la Sanitat poden ser impugnats pels interessats per mitjà de la interposició d'un recurs contenciós administratiu davant del Jutjat Contenciós Administratiu de la ciutat de València en el termini de dos mesos, comptadors a partir de la publicació de l'acte recorregut, de conformitat amb les disposicions dels articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com dels articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament poden interposar un recurs de reposició en el termini d'un mes, de conformitat amb els articles 116 i 117 de la Llei 30/1992 esmentada.
Tot això sense perjuí que s'utilitze qualsevol altre recurs que consideren convenient per al seu dret.
València, 15 de novembre de 2012.- El director general de Recursos Humans de la Sanitat: Javier Lázaro Lorente.
DEPARTAMENT DE SALUT DE GANDIA
373 CENTRE SANITARI INTEGRAT D'OLIVA OLIVA 1
954 HOSPITAL FRANCESC DE BORJA DE GANDIA I C. E. GANDIA 12
DEPARTAMENT DE SALUT DE XÀTIVA - ONTINYENT
958 HOSPITAL LLUÍS ALCANYÍS DE XÀTIVA I C. E. XÀTIVA 2
DEPARTAMENT DE SALUT D'ALCOI
2805 CENTRE SANITARI INTEGRAT D'IBI II IBI 5
DEPARTAMENT DE SALUT DE LA MARINA BAIXA
1230 CENTRE D'ESPECIALITATS DE BENIDORM BENIDORM 1
1229 HOSPITAL LA MARINA BAIXA DE LA VILA JOIOSA LA VILA JOIOSA 16
DEPARTAMENT DE SALUT D'ALACANT - SANT JOAN D'ALACANT
1234 HOSPITAL CLÍNIC SANT JOAN D'ALACANT I C. E. SANT JOAN D'ALACANT 14
DEPARTAMENT DE SALUT D'ELDA
1249 CENTRE SANITARI INTEGRAT VILLENA VILLENA 3
1215 HOSPITAL GENERAL D'ELDA I C. E. ELDA 14
DEPARTAMENT DE SALUT D'ALACANT - HOSPITAL GENERAL
1200 HOSPITAL GENERAL D'ALACANT I C. E. ALACANT 31
DEPARTAMENT DE SALUT D'ELX - HOSPITAL GENERAL
542 CENTRE SANITARI INTEGRAT DE SANTA POLA SANTA POLA 1
1219 HOSPITAL GENERAL UNIVERSITARI D'ELX I C. E. ELX 24
DEPARTAMENT DE SALUT D'ORIHUELA
1223 HOSPITAL BAIX SEGURA D'ORIHUELA I C. E. ORIHUELA 11
HOSPITAL DOCTOR MOLINER
983 HOSPITAL DOCTOR MOLINER SERRA 2
HOSPITAL LA PEDRERA
2844 HOSPITAL LA PEDRERA DÉNIA 2
SALUT PÚBLICA ALACANT I
2393 CENTRE DE PREVENCIÓ DE CÀNCER DE MAMELLA D'ALACANT I ALACANT 1
SALUT PÚBLICA ALZIRA
2391 CENTRE DE PREVENCIÓ DE CÀNCER DE MAMELLA D'ALZIRA ALZIRA 1
SALUT PÚBLICA BENIDORM
2392 CENTRE DE PREVENCIÓ DE CÀNCER DE MAMELLA DE BENIDORM BENIDORM 1
SALUT PÚBLICA DÉNIA
2361 CENTRE DE PREVENCIÓ DE CÀNCER DE MAMELLA DE DÉNIA DÉNIA 1
SALUT PÚBLICA ELX
2216 CENTRE DE PREVENCIÓ DE CÀNCER DE MAMELLA D'ELX ELX 1
SALUT PÚBLICA GANDIA
2335 CENTRE DE PREVENCIÓ DE CÀNCER DE MAMELLA DE GANDIA GANDIA 1
SALUT PÚBLICA MANISES
2187 CENTRE DE PREVENCIÓ DE CÀNCER DE MAMELLA DE VALÈNCIA LA FE I VALÈNCIA 1
SALUT PÚBLICA VALÈNCIA II
2389 CENTRE DE PREVENCIÓ DE CÀNCER DE MAMELLA DE BURJASSOT BURJASSOT 1
\* \* \* \* \* \* \* \* \* \*
ANEXO I
PLAZAS
Categoría: TÉCNICO ESPECIALISTA EN RADIODIAGNÓSTICO
Código Centro de Trabajo Municipio Plazas

DEPARTAMENTO DE SALUD DE VINAROZ
1500 HOSPITAL COMARCAL DE VINAROS Y C.E. VINAROS 9
DEPARTAMENTO DE SALUD DE CASTELLON
86 CENTRO DE SALUD DE VALL D'ALBA VALL D'ALBA 1
2802 CENTRO SANITARIO INTEGRADO CASTELLON DE LA PLANA GRAO CASTELLON DE LA PLANA 1
3104 CENTRO SANITARIO INTEGRADO DE ALMAZORA ALMAZORA 1
1503 HOSPITAL GENERAL DE CASTELLON Y C.E. CASTELLON DE LA PLANA 13
DEPARTAMENTO DE SALUD DE LA PLANA
78 CENTRO DE SALUD DE ONDA ONDA 1
99 CENTRO DE SALUD DE VILA-REAL / VILLARREAL CARINYENA VILA-REAL 1
1501 HOSPITAL DE LA PLANA Y C.E. VILA-REAL 7
DEPARTAMENTO DE SALUD DE SAGUNTO
2024 CENTRO SANITARIO INTEGRADO ALTO PALANCIA SEGORBE 1
974 HOSPITAL DE SAGUNT Y C.E. SAGUNTO 5
DEPARTAMENTO DE SALUD DE VALENCIA - ARNAU DE VILANOVA- LLIRIA
206 CENTRO DE SALUD DE PATERNA PATERNA 1
194 CENTRO SANITARIO INTEGRADO DE LLIRIA LLIRIA 1
968 HOSPITAL ARNAU DE VILANOVA Y C.E. BURJASOT VALENCIA 9
DEPARTAMENTO DE SALUD DE VALENCIA - CLINICO - MALVARROSA
977 HOSPITAL CLINICO UNIVERSITARIO DE VALENCIA Y C.E. VALENCIA 16
DEPARTAMENTO DE SALUD DE VALENCIA - LA FE
90621 HOSPITAL UNIVERSITARI I POLITECNIC LA FE Y C.E. VALENCIA 45
DEPARTAMENTO DE SALUD DE REQUENA
247 CENTRO DE SALUD DE AYORA AYORA 1
972 HOSPITAL DE REQUENA Y C.E. REQUENA 6
DEPARTAMENTO DE SALUD DE VALENCIA - HOSPITAL GENERAL
964 CENTRO DE ESPECIALIDADES DE TORRENT TORRENT 1
963 CENTRO SANITARIO INTEGRADO DE JUAN LLORENS VALENCIA 1
DEPARTAMENTO DE SALUD DE VALENCIA - DOCTOR PESET
953 HOSPITAL DOCTOR PESET Y C.E. VALENCIA 22
DEPARTAMENTO DE SALUD DE GANDIA
373 CENTRO SANITARIO INTEGRADO DE OLIVA OLIVA 1
954 HOSPITAL FRANCESC DE BORJA DE GANDIA Y C.E. GANDIA 12
DEPARTAMENTO DE SALUD DE XATIVA - ONTINYENT
958 HOSPITAL LLUIS ALCANYIS DE XATIVA Y C.E. XATIVA 2
DEPARTAMENTO DE SALUD DE ALCOY
2805 CENTRO SANITARIO INTEGRADO DE IBI II IBI 5
DEPARTAMENTO DE SALUD DE LA MARINA BAIXA
1230 CENTRO DE ESPECIALIDADES DE BENIDORM BENIDORM 1
1229 HOSPITAL MARINA BAIXA DE LA VILA JOIOSA VILLAJOYOSA 16
DEPARTAMENTO DE SALUD DE ALICANTE - SANT JOAN D'ALACANT
1234 HOSPITAL CLINICO SAN JUAN DE ALICANTE Y C.E. SANT JOAN D'ALACANT 14
DEPARTAMENTO DE SALUD DE ELDA
1249 CENTRO SANITARIO INTEGRADO VILLENA VILLENA 3
1215 HOSPITAL GENERAL DE ELDA Y C.E. ELDA 14
DEPARTAMENTO DE SALUD DE ALICANTE - HOSPITAL GENERAL
1200 HOSPITAL GENERAL DE ALICANTE Y C.E. ALICANTE 31
DEPARTAMENTO DE SALUD DE ELCHE - HOSPITAL GENERAL
542 CENTRO SANITARIO INTEGRADO DE SANTA POLA SANTA POLA 1
1219 HOSPITAL GENERAL UNIVERSITARIO DE ELCHE Y C.E. ELCHE 24
DEPARTAMENTO DE SALUD DE ORIHUELA
1223 HOSPITAL VEGA BAJA DE ORIHUELA Y C.E. ORIHUELA 11
HOSPITAL DOCTOR MOLINER
983 HOSPITAL DOCTOR MOLINER SERRA 2
HOSPITAL LA PEDRERA
2844 HOSPITAL LA PEDRERA DENIA 2
SALUD PUBLICA ALICANTE I
2393 CENTRO DE PREVENCION DE CANCER DE MAMA DE ALACANT / ALICANTE I ALICANTE 1
SALUD PUBLICA ALZIRA
2391 CENTRO DE PREVENCION DE CANCER DE MAMA DE ALZIRA ALZIRA 1
SALUD PUBLICA BENIDORM
2392 CENTRO DE PREVENCION DE CANCER DE MAMA DE BENIDORM BENIDORM 1
SALUD PUBLICA DENIA
2361 CENTRO DE PREVENCION DE CANCER DE MAMA DE DENIA DENIA 1
SALUD PUBLICA ELCHE
2216 CENTRO DE PREVENCION DE CANCER DE MAMA DE ELX / ELCHE ELCHE 1
SALUD PUBLICA GANDIA
2335 CENTRO DE PREVENCION DE CANCER DE MAMA DE GANDIA GANDIA 1
SALUD PUBLICA MANISES
2187 CENTRO DE PREVENCION DE CANCER DE MAMA DE VALENCIA LA FE I VALENCIA 1
SALUD PUBLICA VALENCIA II
2389 CENTRO DE PREVENCION DE CANCER DE MAMA DE BURJASSOT BURJASSOT 1
ANNEX II
Barem de mèrits segons l'Orde de 12 de febrer de 2007 (DOCV 01.03.2007)
1. Valoració del treball desplegat en institucions sanitàries del Sistema Nacional de Salut o altres administracions públiques, fins a un màxim de 42 punts.
Es valoraran els servicis prestats en institucions sanitàries del Sistema Nacional de Salut gestionades directament o indirectament d'acord amb el que establix la Llei 15/1997, de 25 d'abril, o altres administracions públiques, incloses les de la Unió Europea o, si és el cas, en institucions acreditades per a la formació de l'especialitat de què es tracte o en institucions sanitàries de país estranger, realitzats en virtut de conveni o acords d'assistència sanitària amb eixe país, l'exercici dels quals haja sigut expressament autoritzat a l'interessat en qüestió pel Ministeri de Sanitat i Consum.
1.1. Per cada mes complet de servicis prestats en la mateixa categoria: 0,20 punts.
1.2. Per cada mes complet de servicis prestats en distinta categoria: 0,10 punts.
Es valoraran totes les situacions de servici actiu, servicis especials, servicis en altres administracions públiques i, a més, la situació d'excedència per atenció de familiars i per raó de violència de gènere en els termes que establix l'article 89 de la Llei 7/2007, de l'Estatut Bàsic de l'Empleat Públic.
En l'apartat 1.1 no es valorarà el període de treball exercit com a millora d'ocupació en distinta categoria.
En l'apartat 1.1 es considerarà com a treball desplegat en la mateixa categoria dins de la qual es concursa el corresponent al lloc de treball d'origen quan des d'este s'accedisca a llocs de direcció o assimilats, i/o també quan siga declarat en la situació de servicis especials d'acord amb l'article 64 de l'Estatut Marc.
1.3. Per cada mes complet de servicis prestats de caràcter assistencial o de coordinació i direcció en programes de cooperació internacional en virtut de convenis o acords organitzats o autoritzats per l'administració pública: 0,20 punts.
2. Valoració del grau de carrera o desenrotllament professional, fins a un màxim de 8 punts.
El grau reconegut en la carrera professional o, si és el cas, en el desenrotllament professional serà valorat d'acord amb l'escala següent i puntuarà exclusivament el grau més alt reconegut en la categoria a què es concursa:
Grau G-1 2 punts
Grau G-2 4 punts
Grau G-3 6 punts
Grau G-4 8 punts
3. Valoració del temps de pertinença en propietat a la categoria en què es concursa, fins a un màxim de 20 punts.
Per cada any complet amb plaça en propietat en la categoria en què es concursa: 1 punt.
Es tindrà en compte el temps treballat des que s'obté la plaça en propietat de la categoria de què es tracte, incloses totes les situacions de servici actiu, inclòs el reingrés provisional, en la categoria a què es concursa, i les situacions administratives que comporten reserva de la plaça i les situacions d'excedència que donen dret al còmput del temps a l'efecte d'antiguitat i reduccions de jornada protegides per la llei.
Les integracions es computaran des que es va obtindre la plaça en propietat i no des de la resolució de la integració.
4. Valoració del temps en la mateixa destinació definitiva en el centre i en la categoria des de la qual es concursa, fins a un màxim de 10 punts.
4.1. Per cinc anys complets: 5 punts.
4.2. Per cada any addicional complet: 1 punt.
Per a poder puntuar en este apartat, el concursant ha d'haver completat cinc anys ininterromputs, immediatament abans de la convocatòria, en el centre on té la plaça en propietat i en la seua categoria.
Es valoraran com a permanència les situacions administratives de servicis especials previstes en l'article 64 de l'Estatut Marc i les situacions d'excedència que donen dret al còmput del temps a l'efecte d'antiguitat i reduccions de jornada protegides per la llei.
Es valorarà el temps de treball en què l'interessat ha exercit el seu lloc en el centre i categoria des d'on es concursa, amb plaça en propietat, per la qual cosa se n'exclou el temps en comissió de servicis en un altre centre.
5. Valoració de cursos de formació relacionats amb la categoria a què es concursa, impartits, reconeguts o homologats per universitats o organismes competents per a la formació de personal sanitari, excepte el personal facultatiu, i altres mèrits valorables fins a un màxim de 15 punts.
En cap cas es puntuaran en este epígraf els cursos de valencià i d'idiomes, ni els cursos que pertanyen a una carrera universitària, cursos de doctorat i els diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa de les places que s'ocupen.
Així mateix, i en el supòsit de cursos impartits, estos es valoraran una sola vegada i no seran susceptibles de ser valorades edicions successives d'un mateix curs.
5.1. Es valoraran els cursos de formació i perfeccionament relacionats directament amb la categoria a què es concursa, de duració igual o superior a 10 hores, que hagen sigut cursats per l'interessat, d'acord amb l'escala següent, fins a un màxim de 7 punts:
De 100 hores o més de duració 2,00 punts
De 75 hores o més de duració 1,50 punts
De 50 hores o més de duració 1,00 punt
De 25 hores o més de duració 0,50 punts
De 15 hores o més de duració 0,20 punts
De 10 hores o més de duració 0,10 punts
5.2. Els altres cursos de formació i perfeccionament relacionats amb la formació dels empleats públics, de caràcter genèric, de duració igual o superior a 10 hores que hagen sigut cursats per l'interessat, es valoraran d'acord amb l'escala següent, fins a un màxim de 3 punts:
De 100 hores o més de duració 2,00 punts
De 75 hores o més de duració 1,50 punts
De 50 hores o més de duració 1,00 punt
De 25 hores o més de duració 0,50 punts
De 15 hores o més de duració 0,20 punts
De 10 hores o més de duració 0,10 punts
5.3. Per impartir cursos de formació especificats en els apartats 5.1 i 5.2, fins a un màxim d'1 punt:
Per cada 10 hores 0,10 punts
Es consideren cursos de caràcter genèric els relacionats amb informàtica, estadística, prevenció de riscos laborals, ordenació, planificació i gestió sanitària i els altres que siguen de naturalesa semblant que incidisquen en la formació general dels empleats públics, llevat que l'aspirant pertanga a una categoria on els cursos hagen de valorar-se com a relacionats directament.
5.4. Professor associat en ciències de la salut en hospitals amb conveni específic amb la universitat i amb programa de docència pregraduada, fins a un màxim de 2 punts.
Per cada curs acadèmic complet: 0,50 punts.
5.5. Per formar part de comissions clíniques de control de qualitat acreditades en institucions sanitàries públiques, amb certificat emés pel director, fins a un màxim d'1 punt.
Per cada 12 mesos: 0,25 punts.
5.6. Per activitats com a tutor de residents, obtenció de beques d'estudi i/o investigació, així com per posseir altres mèrits o haver realitzat activitats rellevants relacionades amb la categoria, no previstes en els apartats anteriors, fins a un màxim d'1 punt.
5.7. Per la realització de treballs científics i d'investigació, d'acord amb la taula de càlcul següent, fins a un màxim de 4 punts:

Es valoraran els treballs científics i d'investigació que hagen sigut publicats en llibres o revistes de prestigi reconegut en l'àmbit de la categoria respectiva a què es concursa, apreciats per la comissió de valoració. En tot cas, els llibres i publicacions han de tindre, respectivament, l'ISBN o ISSN acreditatiu, i els treballs només podran ser valorats una vegada. Únicament seran objecte de valoració els tres primers autors consignats en la publicació.
6. Valoració dels coneixements de valencià, fins a un màxim de 5 punts.
El coneixement del valencià es valorarà d'acord amb la possessió del certificat corresponent expedit o homologat per la Junta Qualificadora de Coneixements de Valencià, d'acord amb l'escala següent:
Certificat de coneixements orals 2 punts
Certificat de grau elemental 3 punts
Certificat de grau mitjà 4 punts
Certificat de grau superior 5 punts
La valoració del coneixement del valencià s'efectuarà puntuant exclusivament el nivell més alt obtingut. Únicament es valoraran els certificats expedits per la Junta Qualificadora de Coneixements de Valencià. No serà suficient la mera justificació d'haver participat en les proves, sinó haver-les superades dins del termini de presentació d'instàncies. En este sentit, cal tindre en compte les homologacions i convalidacions previstes en l'Orde de 16 d'agost de 1994, de la Conselleria de Cultura, Educació i Ciència, i les seues modificacions posteriors.
7. Criteri d'interpretació davant d'igualtat de puntuació
En cas d'igualtat en la puntuació total del barem, es resoldrà a favor de l'aspirant amb més puntuació en l'epígraf de valoració del treball desplegat en institucions sanitàries del Sistema Nacional de Salut o altres administracions públiques. Si persistix la igualtat, se seguirà la mateixa pauta respecte als epígrafs següents si fóra necessari i en eixe mateix orde. Si la igualtat es manté, s'adjudicarà la plaça a l'aspirant de més edat.ANNEX III / ANEXO III